Yhdistysten koronatoimet – Lapo -juttu

Maaselän Latu on jakanut viikottain1-2 sosiaalisen median päivitystä alueen retkipaikoista.
Kuvauksessa on esitelty reitin pituus, ajo-ohje, vaativuus muutama kuva kera. Päivityksiin on tullut kysymyksiä tien kunnosta, jalkineista, tulipaikoista, joihin yhdistystoimijat ovat sitten vastanneet. Lisäksi yhdistys maksoi pääsiäisenä metsäautotien aurauksen Etelä-Sydänmaan retkeilyalueelle. Oulun latualueella taas useat yhdistykset ovat jakaneet retkivinkkejä aktiivisesti.

Jämsässä yhdistykset tiedottaja on aamuisin pyöräillyt erilaisia lenkkejä ja sitten arvuutellut sosiaalisessa mediassa mistä kuvat on otettu ja innostanut porukkaa omatoimisille lenkeille.

Nurmijärvellä yhdistys on merkinnyt maastoon lenkkejä, joita voi kulkea kävellen, juosten tai maastopyörällä. Reitit ovat kaikille avoimia ja merkkausnauhat ovat paikallaan aina viikon verran. Uusia lenkkejä on luvassa kunhan luvat merkitsemiseen tontin omistajilta on saatu.

Porin Ladun facebook -ryhmässä taas esitettiin toivomus, että pyörälenkkejä jatkettaisiin virtuaalisesti eli jakamalla gpx-jälkiä Porin ja naapurikuntien maastopyöräiltävistä reiteistä. Ensimmäinen facebook-ryhmässä 30.3. julkaistu reittiehdotus ja gpx-jälki kiersi Porin omakotialueiden välisten metsiköiden ja puistojen urbaanipolkuja 33 km matkan. Toisena lenkkinä oli vuorossa Läntisen Porin urbaaneja metsäpolkuja noin 30 km. Seuraavana oli vuorossa Porista Ulvilan metsiin suuntautunut 27km virtuaalilenkki. Pääsiäisen pyhiksi oli tarjolla 25 km pituinen Ahlaisten virkistysreitistön alueella ajettava reitti ja toisena Meri-Poriin suuntautuva 38 km lenkki.

Yyterin upeat neulaspolut olivat vuorossa seuraavalla virtuaalilenkillä, jonka pituus oli noin 25 km. Sen jälkeen on julkaistu vielä Luvian polkuja ja rantoja kulkeva reitti, Porin Ladun Susisuon majalle suuntautunut 16 km reitti, Rajakalliolle Pohjois-Porin kalliopoluilla ajettava 25km reitti ja Massin liikuntakeskuksen maastopoluilla ajettava reitti. Kuukauden aikana on julkaistu kymmenen gpx-jälkeä. Gpx-jäljet ja reittiselostukset on jaettu Porin Latu-facebook -ryhmän lisäksi kolmeen muuhun Satakuntalaiseen pyöräily- ja luontoliikkujen facebook-ryhmään, joissa on tullut paljon tykkäämisiä ja kommentteja. Viimeisen puolentoista kuukauden aikana Porin ja lähikuntien metsissä on näkynyt ennätysmäärin niin pyöräilijöitä, polkujuoksijoita kuin myös rauhallisemmin patikoivia perhekuntia, joista monilla on ollut vuoden liikuttajaksi valittu koira mukanaan. Samoin lähiseudun laavut ja luontopolut ovat olleet hyvin suosittuja ajoittain jopa ruuhkaisia.

Kuopion kaupunki tarjoaa toukokuussa, pilotoituna Juankoskelle, pihajumppaa. Jumppaa vetää kaupungin kaksi liikunnanohjaajaa. Ideana on, että ihmiset tulevat vain asunnoistaan ulos, minnekään ei kokoonnuta. Vetäjillä on äänentoistolaitteet, joten ohjaus kuuluu hyvin jokaisen ovelle, parvekkeelle ja rivitalon takapihalle. Taloyhtiöiden isännöitsijöiltä kysyttiin lupa eikä kukaan sanonut ei. Asukkaiden postilaatikkoon jaettiin tiedote alkavasta jumpasta.